stanford-oval/wikipedia huggingface dataset:
מנדל של הספרים
הספר

הדמות הראשית בספר הוא יעקב מנדל, יהודי שהיגר מרוסיה לווינה ועיסוק בספרים מילא את עולמו. הספר נפתח בביקור אקראי של המספר בבית הקפה בו נהג מנדל "לנהל את עסקיו", כאשר המספר נזכר בדמותו של מנדל ומתחיל להתחקות אחרי קורותיו של מנדל אשר שזורים במלחמת העולם הראשונה.
יצחק מור כותב בביקורת על הספר:
”דרך דמותו של מנדל, שספק אם היה ונברא, מתחקה צוויג אחר שתיים מהתכונות האנושיות שסיקרנו אותו במיוחד. אחת היא הגאונות ודרכי התגבשותה; אותן הוא מזהה בריכוז המוחלט וההתמסרות לדבר אחד לא הפרעה... מן העבר השני בוחן צוויג את השפל האנושי המתגלה במוראותיה של המלחמה... [הספר] טוב כמנת פתיחה למי שטרם נחשף לכתיבתו, וכתבלין מרענן למי שמצוי בספריו הרבים של סופר מקורי וטרגי זה.”
הערות שוליים

↑  יצחק מור, ‏סקירת הספר, השילוח, גיליון 1, אוקטובר 2016
| --- | --- |
בקרת זהויות :  GND: 1123598665  VIAF: 1545145424656286830432   WorldCat (עם VIAF): 1545145424656286830432
מסגד ג'באליה

| --- | --- |

 מידע כללי
 סוג:  מסגד 
 מיקום:   תל אביב-יפו
 מדינה:  ישראל 
 הקמה ובנייה
 תקופת הבנייה:  ?–1877
 תאריך פתיחה רשמי:  1877 
 קואורדינטות:  32°02′15″N 34°44′52″E﻿ / ﻿32.0375°N 34.74777778°E﻿ / 32.0375; 34.74777778
  מפת מיקום  מפה דינמית   (למפת גוש דן מוגדלת) מסגד ג'באליה(למפת גוש דן רגילה) מסגד ג'באליה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסגד ג'באליה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מסגד ג'באליה  he מסגד ג'באליהhe מסגד ג'באליהמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
מסגד ג'באליה (בערבית: مسجد الجبلية; תעתיק מדויק: מסג'ד אלג'בליה) הוא מסגד השוכן בגן קידרון בשכונת גבעת עלייה ביפו, ליד גשר חלון ליפו. המסגד נוסד בשנת 1877 בידי חג' מוחמד אל-סקחפי, ושופץ בשנים 1943 ו-2002. במקום פועלת גם מדרסה.
מבנה המסגד שוכן על גבעה החולשת על סביבתה ומשקיף על הים ועל מדרון יפו ממערב ועל שכונות נווה גולן ושיכוני חיסכון שממזרח לו. המבנה עשוי אבן, צורתו כשל מלבן ובפינתו הצפון-מזרחית מתנשא מינרה נמוך. הכניסה הראשית אל המבנה היא בצידו המערבי הפונה אל הים, ומובילה אליה שדרת דקלים שבה גרמי מדרגות עשוים משיש. לגרם המדרגות הסמוך למבנה מעקה אגן מסוגנן, והוא מסתיים במרפסת מקורה בצורת ארקדה שבה חמש קשתות מחודדות. בצד הדרומי והצפוני של המרפסת שתי קשתות נוספת - אחת בכל צד - הפונות אל מרפסות קטנות הבולטות מקו החזית של הבניין. בקיר החזית עצמו דלת עץ כפולה שמעליה לונטה מזכוכית צבעונית, ושלושה חלונות. בחזית הדרומית שלושה חלונות ובמרכזה המיחרב הבולט מקו החזית של הבניין. בחזית הצפונית שלושה חלונות, דלת עץ גדולה נוספת המובילה אל אולם התפילה, ולידה דלת קטנה יותר ומוגבהת המובילה אל המדרגות העולות אל המינרה.
אולם התפילה נתמך בשתי שורות של עמודים שחלקם התחתון מצופה בשיש בהיר, ואלה תומכים בתקרה שחלקה עשוי בצורת קמרון צולב. רצפת האולם מכוסה בשטיח בדוגמת קשתות הפונות דרומה.
ביולי 2024 עבר המסגד שיפוץ נוסף ונבנתה שורת קשתות חדשה בקיר הדרומי והצפוני.
גלריה

החזית המערבית באור השקיעה
המסגד והמחראב מדרום
חלל המסגד ממזרח
מלון טיבריאס (טבריה)

| --- | --- |
מלון טיבריאס - הצד הפונה לרחוב הירדן (כביש 90) - 2011
מלון טיבריאס - הצד הפונה לרחוב הירדן (כביש 90) - 2011
 מיקום:  רח' הירדן פינת רח' אלחדף, טבריה
 חדרים:  67
 קומות:  4
 בעלות:  אסי סכאי (לונדון)
 שמות קודמים:  מלון גרוסמן
 בניית המלון
 תאריך פתיחה:  1896
 קואורדינטות:  32°47′19″N 35°32′26″E﻿ / ﻿32.788499557277°N 35.540671696304°E﻿ / 32.788499557277; 35.540671696304
  (למפת הגליל העליון מוגדלת) מלון טיבריאס(למפת הגליל העליון רגילה) מלון טיבריאס(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון טיבריאס(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מלון טיבריאס
 
מלון טיבריאס (במרכז התמונה) ב-1917. בראש הגבעה נמצאת המצודה אותה בנה דאהר אל-עומר. למרגלות המצודה, לאורך רחוב דונה גרציה נראה בית הסראייה. ניתן לראות את מבנה המלון בטרם נבנו באגפו הדרום מערבי קומות נוספות
חזיתו של מלון טיבריאס בסביבות 1935.
מלון טיבריאס (מלון גרוסמן) היה מלון מפואר שנבנה בטבריה בשלהי המאה ה-19 על ידי נוצרי טמפלרי והיה בית המלון המודרני הראשון בטבריה. המלון שימש תיירים רבים ואורחים ידועי שם. לאחר מלחמת העולם השנייה שימש המלון אכסניה לחיילים בריטים. עם קום המדינה הפך המקום למשרדים ולאכסניה עד שנמכר ב-2008 לגורם פרטי. המבנה מוגדר כאתר מורשת לשימור מטעם המועצה לשימור אתרי מורשת בישראל.
ההיסטוריה של המלון > מהקמתו עד מלחמת העולם השנייה

המלון הוקם ב-1896 על ידי נוצרי-שווייצרי בשם ריכארד גרוסמן שהיה שייך לתנועת הטמפלרים. גרוסמן שביקר בטבריה בשלהי המאה ה-19 התרשם ממחסור בבית מלון מכובד והחליט להקים אחד כזה. לשם כך רכש חלקת אדמה בפינת הרחובות הירדן, אלחדף ודונה גרציה והקים שם את המלון. המלון כלל שירותים מתקדמים כמו מים זורמים בברזים ומי אמבט שהובאו ממרחצאות חמי טבריה. גרוסמן העסיק במלון צוות גרמני ברובו.
מיום הקמתו משך אליו המלון אורחים חשובים ובין השאר התאכסנו בו תיאודור הרצל, הלורד ארתור ג'יימס בלפור, הנציבים העליונים, גוטליב שומאכר ועוד.
בשלהי מלחמת העולם הראשונה (ב-25 בספטמבר 1918) וכחלק מקרב מגידו נכבשה טבריה, והמלון בתוכה, על ידי כוחות של הבריגדות האוסטרליות הרכובות ה-4 (שהגיעה לאחר קרב סמח') וה-3 (שהגיעה ממערב). לאחר תחילת המנדט החלו להתארח במלון נוסעי טיסת BOAC בין לונדון לבומביי. טיסה זו, שארכה כ-7 ימים, נחתה במספר שדות תעופה לאורך הדרך ובין השאר נחתה, בימי שלישי, על הכנרת וחידשה את טיסתה בימי רביעי.
ההיסטוריה של המלון > ממלחמת העולם השנייה עד מלחמת העצמאות

בעל המלון, ריכרד גרוסמן, שהיה בעל נטיות נאציות, עזב את המלון, עם פרוץ מלחמת העולם השנייה, יחד עם עובדיו הגרמנים. צבא בריטניה השתלט על המלון והפך אותו לבית הבראה לחייליו.
ההיסטוריה של המלון > תקופת מלחמת העצמאות

ב-17 באפריל 1948 נטשו הבריטים את המלון כחלק מעזיבת העיר. חברי כנופיות ואנשי צבא ההצלה מיהרו להשתלט על המלון. הפלמ"ח הגיב מהר ופלוגה מחטיבת יפתח כבשה אותו מידי הערבים. מיקומו האסטרטגי של המלון איפשר שליטה על הכביש הראשי החוצה את העיר ופתח את הדרך לכיבוש העיר העתיקה. למחרת, ב-18 באפריל נכנעו הכוחות הערבים והושלם כיבוש העיר.
ההיסטוריה של המלון > לאחר קום המדינה

לאחר קום המדינה שימש המלון כמרכז קליטה לעולים חדשים. ב-1971 הפך המקום לאכסניית נוער שנקראה על שם יוסף מיוחס וחלקו שימש למשרדים של המועצה המקומית. ב-2008 נמכר המלון לאיש העסקים אסי סכאי שיושב בלונדון.
ההיסטוריה של המלון > תוכניות עתידיות

בעל המלון, אסי סכאי, הצהיר שבכוונתו לשפץ את המקום ולפתוח בו מלון. מאחר שהמקום מוגדר כאתר מורשת מטעם המועצה לשימור אתרי מורשת בישראל נדרש לבצע את עבודת השיפוץ בהתאם לדרישות השימור של המועצה. במהלך השנים, עד הפסקת השימוש במבנה, נבנו במקום תוספות, אותן יש להסיר, ומתקיים דיון בין היזם למועצה על מנת להגדיר מה נדרש לבצע כדי לעמוד בתקנות השימור.
מבנה המלון

כמו הרבה בתים שנבנו באותה תקופה בטבריה נבנה המלון מאבני בזלת מסותתות ואבני גיר לבנות ששולבו כמסגרות לחלונות ובמשקופי הדלתות. סגנון זה נקרא אבלק והוא וריאציה מקומית לסגנון בנייה ממלוכי. ניכר שהחלק העליון של החלונות המקוריים מקושת ונתמך על ידי אבן ראשה בעוד שהחלק העליון של החלונות שנבנו מאוחר יותר הוא ישר ועשוי מיחידה אחת. במקור נבנה למלון גג שטוח אולם בחלקו הצפוני נבנתה תוספת של קומה נוספת שכללה גג רעפים משופע.
לקריאה נוספת

גדעון ביגר, טבריה וסביבותיה, הוצאת אריאל, חוברת 53–54, אוקטובר 1987, עמודים 123–124
הערות שוליים

↑  בנוסף רכש גרוסמן גם את חוף הלידו שבכנרת
↑  משערים שבזמן שהותו במלון כתב הרצל מספר פרקים מספרו אלטנוילנד
↑  תוספת זו היא אחת מהתוספות המיועדות לפירוק במסגרת שימור המבנה
מרכז מקדוניה

מרכז מקדוניה הוא אזור מנהלתי שמהווה אחד מ-13 המחוזות של יוון. המחוז ממוקם במרכז חבל מקדוניה היוונית בצפון מזרח יוון מצפון לים האגאי, ומכיל בתחומיו את חצי האי כלקידיקי.
מרכז מקדוניה מחולק לחמש יחידות האזוריות: כלקידיקי, אימאתיה, קילקיס, פלה, פיאריה, סרה, סלוניקי. בנוסף, קיים בתחומו המחוז האוטונומי של הר אתוס, המהווה מדינת מנזרים בעלת שלטון עצמי.
מטא-בדיון

מטא-בדיון (באנגלית: Metafiction), ידוע לעיתים גם כאירוניה רומנטית (באנגלית: Romantic irony), בהקשר של יצירות ספרותיות, הוא סוג של בדיון מודע-לעצמו אשר עוסק בכלים הבדיוניים ואף חושף במודע את האשליה הבדיונית, בדרך כלל באמצעות אירוניה והתבוננות-עצמית. בדומה לתיאטרון ייצוגי, שאינו מאפשר לקהל לשכוח שהוא צופה במחזה, גם יצירות מסוגת מטא-בדיון לא מאפשרות לקוראים לשכוח שהם קוראים יצירה בדיונית.
למרות שנהוג לקשר מטא-בדיון עם יצירות מודרניות ופוסט-מודרניות מן המחצית השנייה של המאה ה-20, הרי שיצירות מטא-בדיוניות היו קיימות לפני התקופה המודרנית, למשל סיפורי קנטרברי מהמאה ה-14, טריסטרם שנדי של לורנס סטרן (המאה ה-18) או יריד ההבלים של ת'אקרי (המאה ה-19).
את המונח טבע לראשונה הסופר האמריקאי ויליאם גאס(אנ') בספרו Fiction and the Figures of Life (1970), בו הוא טוען כי מודעות גוברת של המחברים לתיאוריות ספרותיות וביקורתיות הביאה לעליה בשימוש במטא-בדיון. מבקר הספרות רוברט שולס(אנ') הרחיב את הגדרתו של גאס את המטא-בדיון וכלל בה את ארבעת רכיבי הביקורת הספרותית (צורה, התנהגות, מבנה, פילוסופיה) הנכללים במטא-בדיון לכדי טכניקה ספרותית מובחנת.
שימושים שונים של מטא-בדיון

כמה שימושים נפוצים של מטא-בדיון בספרות קאנונית:
סיפור על סופר היוצר סיפור ("העולם על פי גארפ")
סיפור על קורא הקורא ספר ("הסיפור שאינו נגמר", "הנסיכה הקסומה")
סיפור הכולל את עצמו (כסיפור או כאובייקט פיזי), כאביזר או מקגאפין משלו" (קורות הציפור המכנית")
סיפור הכולל בתוכו יצירה אחרת ("תפוז מכני", "מדריך הטרמפיסט לגלקסיה")
סיפור שבו דמות המספר חושפת את עצמה בכוונה כמחברו של הסיפור ("מהאבהארטה", "ארוחת בוקר של אלופים")
ספר שבו הספר עצמו מבקש אינטראקציה עם הקורא ("צמרמורת")
סיפור שבו הקוראים של הסיפור עצמו מאלצים את המחבר לשנות את הסיפור
הערות שוליים נרטיביות, הממשיכים את עלילת הסיפור ומעירות על כך ("טריסטרם שנדי")
סיפור שבו הדמויות מודעות לכך שהן נמצאות בתוך סיפור ("דון קישוט", "שש נפשות מחפשות מחבר")
קולנוע וטלוויזיה

טכניקות של מטא-בדיון קיימות גם במדיות אחרות, למשל בקולנוע ובטלוויזיה, על ידי שימוש מודע של היצירה הבדיונית לעצמה. דוגמאות לסרטי מטא-קולנועיים:
אדפטיישן
ברטון פינק
החשוד המיידי
ממנטו
התחלה
ראו גם

אינטרטקסטואליות
אפילוג
אפקט דרוסטה
הקיר הרביעי
התייחסות עצמית
סיפור בתוך סיפור
סיפור מסגרת
רקורסיה
לקריאה נוספת

Heginbotham, Thomas, The  Art  of  Artifice: Barth, Barthelme, and the Metafictional Tradition. Scribd, March 24, 2015
Hutcheon, Linda, Narcissistic Narrative. The Metafictional Paradox, Routledge 1984, ISBN 0415-06567-4
Levinson, Julie, “Adaptation, Metafiction, Self-Creation,” Genre: Forms of Discourse and Culture. Spring 2007, vol. 40: 1.
Harris, Matthew,Metafiction in New Zealand. Massey University, 2011.
הערות שוליים

↑  Waugh, Patricia (1984). Metafiction – The Theory and Practice of Self-Conscious Fiction. London, New York: Routledge. p. 2.
↑  Gass, William H. (1970). Fiction and the Figures of Life. New York: Alfred A. Knopf. pp. 24–25.
↑  Scholes, Robert (1979). Fabulation and Metafiction. Chicago: University of Illinois Press. pp. 111–115.
מייקל ויילדר

| --- | --- |
אין תמונה חופשית
 לידה:  17 באוגוסט 1962 (בן 62) פילדלפיה, ארצות הברית 
 הישג בולט:  זכייה האליפות ארצות הברית - 1987
 הדרגה הגבוהה ביותר:  רב אמן (מ-1988)
 מד כושר מרבי:  2575 (יולי 1989)
 מד כושר נוכחי:  2540 (לא פעיל)
 השכלה:  אוניברסיטת מישיגן, בית הספר למשפטים של אוניברסיטת מישיגן 
 מקצוע נוסף:  משפטן
 מדינה:  ארצות הברית
 
מייקל ויילדר (באנגלית: Michael Wilder) (נולד ב-17 באוגוסט 1962 בפילדלפיה) הוא שחמטאי יהודי-אמריקאי בדרגת רב אמן.
ביוגרפיה

מייקל ויילדר נולד בפילדלפיה. הוא סיים תואר JD במשפטים מאוניברסיטת מישיגן.
בשנת 1987 הוא סיים במקום השלישי באליפות ארצות הברית ובתחרות בינלאומית בלונדון. בשנת 1988 הוא זכה באליפות ארצות הברית בשחמט.
במהלך שנות ה-80 של המאה ה-20 הוא השתתף בתחרויות בינלאומיות רבות. בניו יורק הוא סיים במקומות 3–4 בשנת 1977, 3-2 בשנת 1979 ו-3–5 בשנת 1982. בלונדון הוא חלק מקומות 1–2 בשנת 1987 ו-3–6 בשנת 1988.
ויילדר היה חבר בנבחרת ארצות הברית בשחמט באליפות העולם לגיל עד 26. בשנת 1983 הנבחרת סיימה במקום הרביעי ובשנת 1985 במקום השני.
ויילדר הפסיק להשתתף בתחרויות בשנת 1989 והתרכז בקריירה במשפטים.
קבלת דרגות בינלאומיות

1980 - אמן בינלאומי
1988 - רב-אמן.
מייק המל

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 בנובמבר 1955
 פטירה:  14 בנובמבר 2017 (בגיל 62)
 מדינה:  ישראל ישראל
 מפלגה:  מרצ 
 
מיכאל (מייק, מיש) המל (10 בנובמבר 1955 – 14 בנובמבר 2017) היה פעיל חברתי ואקטיביסט ישראלי שכיהן כיושב ראש אגודת הלהט"ב בשנים 2004 – 2011. תקופת כהונתו הייתה מהסוערות שידעה הקהילה הגאה בישראל. בתקופה זו השתקמה העמותה, שעמדה על סף פירוק כלכלי. בתקופתו התרחש הרצח בבר נוער (2009).
ביוגרפיה

המל נולד וגדל בתל אביב, למד באורט רמת גן במגמת כימיה וסיים את לימודיו בשנת 1973. הוא למד תכנות מחשבים במכון צ'אב שבניו ג'רזי. הוא עבד בג'יי פי מורגן צ'ייס בארצות הברית בתפקיד מנתח מערכות ומשנת 1994 בחברת מטריקס עד לשנת 2005.
המל היה חבר מרצ וחבר בפורום החברתי-כלכלי של מרצ. בשנת 2003 הוא נבחר לתפקיד יו"ר סניף תל אביב של האגודה. ב-14 ביוני 2004 נבחר לתפקיד יו"ר אגודת הלהט"ב לאחר התפטרותה של נורה גרינברג, בשל משבר כללי שאיים על סגירת העמותה עקב חובות כספיים גדולים ומשבר מנהיגותי. חודש לאחר תחילת כהונתו פרש ארגון חוש"ן - חינוך ושינוי שהוקם באגודה ובשנת 2005 פרש גם איגי - ארגון נוער גאה שהוקם באגודה. הוא תרם והלווה סכומי כסף גדולים לעמותה למעלה מ-350,000₪ ובשל כך חטף ביקורת נוקבת על נכונותו לסייע מכיסו הפרטי אבל במעשהו זה הציל אותה מפני סגירה.
בשנת 2006 החל מיזם תיירות גאה של האגודה בשיתוף פעולה עם משרד התיירות, במסגרתו נערך לראשונה בישראל כנס בנושא. הכנס נערך בקמפוס אילת של אוניברסיטת בן-גוריון והוזמנו אליו אנשי תעשיית התיירות בישראל. במרץ 2009 הופצה מפת גאווה של העיר תל אביב ברבבות עותקים בכל מוקדי הבילוי של הקהילה הגאה ברחבי אירופה וזאת במאמץ להגביר את התיירות הגאה לתל אביב. כל אותם מיזמים שהאגודה בראשותו הפיקה ביחד עם המיזמים שהפיקה עיריית תל אביב, בסופו של דבר זיכו את העיר תל אביב בתחרות בינלאומית בתואר העיר הגאה הטובה בעולם לשנת 2011.
ב-2008 נפתח המרכז העירוני לקהילה הגאה שהקטין את מרכזיותה ותפקידה הראשוני של אגודת הלהט"ב בקהילה הגאה. אף על פי שנראה היה כי האגודה תחל בתהליך של התפרקות, הוא הצליח לשקמה, לאזן את העמותה הן מבחינה תקציבית והן מבחינת תרומה לקהילה הגאה והוביל אותה לשגשוג.
בעקבות הרצח בבר נוער שהתרחש ב-1 באוגוסט 2009 הוא הקים את המערך הארצי הפסיכו-סוציאלי של הקהילה הגאה ברחבי הארץ, את מרכז ניר כץ נגד להט"בופוביה ושיתופי פעולה פורצי דרך עם מוסדות המדינה.
בשנת 2010 נערך מצעד הגאווה הראשון בראשון לציון בחסות האגודה ונערך אירוע הגאווה הראשון בבאר שבע על ידי הסניף המקומי של האגודה. ב-9 באוגוסט אותה שנה קיבלה אגודת הלהט"ב את אות הנשיא למתנדב המוענק על ידי נשיא מדינת ישראל.
בספטמבר 2011 הודיע על סיום תפקידו כיו"ר האגודה, תפקיד שמילא עד ינואר 2012.
חייו האישיים

המל התגורר בתל אביב והיה אב לשלושה. בצעירותו היה נשוי לאשה. בשנות ה-30 לחייו נפטרה אשתו ממחלת הסרטן. לאחר פטירתה יצא מהארון ובהמשך חי עם בן זוג. באותו זמן החל בפעילותו הציבורית, בתחילה כחבר באגודת הלהט"ב ובהמשך בוועד המנהל וכיו"ר.
בשנותיו האחרונות היה נכה בכסא גלגלים. הוא נפטר ב-14 בנובמבר 2017 מסיבוכים של מחלת הסוכרת.
הערות שוליים

↑  עופר מאיר, נבחר יו"ר חדש לאגודת ההומואים והלסביות: מייק המל, באתר ynet, 15 ביוני 2004
↑  יניב הלפרין, מייק המל הלווה לאגודה מאות אלפי שקלים, באתר GoGay,‏ 25 בינואר 2007
↑  דוד מרחב, משרד התיירות ישתתף בכנס על תיירות גאה, באתר nrg‏, 20 באפריל 2006
↑  יואב זיתון, מפת הגאווה תופץ באירופה ברבבות עותקים, באתר mynet (כפי שנשמר בארכיון האינטרנט), 11 במרץ 2009
↑  מייק המל נבחר שוב ליושב ראש האגודה, באתר GoGay,‏ 29 בינואר 2007
↑  אמנון מרנדה, מייק המל מאגודת ההומואים והלסביות: לא האמנו שיכול לקרות דבר כזה, באתר ynet, 2 באוגוסט 2009
↑  לימים, בית גאה בבאר שבע
↑  יהונתן ליס, אגודת ההומואים והלסביות זכתה באות הנשיא למתנדב ל-2010, באתר הארץ, 18 במאי 2010
מזון לחיות מחמד

מזון יבש לחתולים
מזון לחיות מחמד הוא אוכל לבעלי חיים, שמיועד לצריכה על ידי חיות מחמד. לרוב מזון מסוג זה נמכר בחנויות לחיות או בסופרמרקטים ובדרך כלל ספציפי לסוג החיה, כגון מזון לכלבים או מזון חתולים. רוב הבשר שנמצא בשימוש עבור החיות הוא תוצר לוואי מתעשיית המזון לבני-אדם, אבל לא מתאים לצריכה על-ידם.
בשנת 2019, שווי השוק העולמי של מזון לחיות מחמד הוערך ב-87.08 מיליארד דולר וצפוי להגיע ל-113.2 מיליארד בשנת 2024. נכון לשנת 2020, ישנן חמש חברות עיקריות בשוק המזון לחיות מחמד: מרס, פורינה, גיי.אם סמאקר, הילס (בבעלות קולגייט-פלמוליב) ובלו באפלו (בבעלות ג'נרל מילס).
תעשייה

בשנת 2016, מכירות המזון לחיות מחמד בארצות הברית הגיעו לשיא של כל הזמנים – 28.23 מיליארד דולר. מרס היא החברה המובילה בתעשיית המזון לחיות מחמד. גובה ההכנסות השנתיות שלה מגיע ל-17 מיליארד דולר בתחום מוצרי טיפול בחיות מחמד. מכירות אונליין של מזון לחיות מחמד מגדילות את הצמיחה ותומכות בה. בארצות הברית, עלו מכירות האונליין ב-15% ב-2015. ברחבי העולם, מזון שנרכש אונליין הוא חלק מהצמיחה השנתית והגיע ליותר מ-25% מכלל מכירות בתקופה 2013–2018. לפי שנת 2015, ארצות הברית היא המובילה בעולם בהוצאות על מזון לחיות מחמד.
השפעה

בהתחשב בהרגלים תזונתיים קרניבוריים של הרבה חיות מחמד (במיוחד כלבים וחתולים), שכוללים צריכה משוערת של חמישית מכמות הבשר והדגים העולמית, השפעת התעשייה על ההתחממות הגלובלית וטביעת הרגל הפחמנית עלולה לגרום לבעיה.
מזון דגים

מזון לדגים בדרך כלל מכיל מאקרונוטריאנטים בסיסיים, יסודות קורט וויטמינים הנדרשים לדגי אקווריום כדי לשמור על בריאותם. כ-80% מחובבי גידול דגי נוי מאכילים אותם במזונות ייחודיים שמיוצרים בצורת פתיתים, כדורים או טבליות. מזון בצורת כדורים, ששוקע במהירות, בדרך כלל משמש להאכלת דגים גדולים או זנים אחרים שניזונים משאריות האוכל בקרקעית, כמו שפמנונים. חלק מהמזונות כוללים תוספים, כמו בטא-קרוטן או הורמוני מין על מנת לחזק את הצבעים של דגי נוי באופן מלאכותי.
מזון ציפורים

מזון לציפורים משמש להאכלה ציפורי בר במתקנים יועדיים וגם להאכלה של ציפורים שמוחזקות כחיות מחמד. לרוב הוא כולל מגוון גרעינים. עם זאת, לא כל הציפורים אוכלות גרעינים. צוף (מי סוכר למעשה) מושך אליו קוליבריים.
מזון חתולים

חתולים הם אומנם טורפים מחויבים, אבל רוב המזונות המסחריים לחתולים כוללים גם חומרים מן החי וגם חומרים צמחיים בתוספת ויטמינים, מינרלים וחומרי הזנה אחרים. מזון לחתולים מתוכנן על-פי נוסחה ייחודית על מנת לענות על צרכים תזונתיים מיוחדים של חתולים, בייחוד תוספת הכרחית של חומצת אמינו טאורין שבלעדיה חתולים לא מסוגלים לשגשג. רמות האופטימליות של טאורין במזון לחתולים נקבעו בעזרת המרכז לתזונת חיות מחמד בוולת'ם, אנגליה, שעורך מחקרים מדעיים בתחומי טיפול בחיות מחמד ותזונתם.
מזון כלבים

ישנן המלצות שונות מה התזונה המתאימה ביותר לכלבים. יש טוענים שכלבים שגשגו במשך אלפי שנים על בסיס שאריות האוכל של בעליהם, ומזון מסחרי (שנוצר במאה האחרונה) כולל בשר באיכות נמוכה, תוספים ורכיבים אחרים הקשים לעיכול, ולכן המזון הזה לא מספק את הצרכים התזונתיים של הכלבים שלהם. הרבה חברות מסחריות משתמשות בתפריט שמתבסס על מחקרים במדעי התזונה.
האכלה טבעית

האכלה טבעית היא האכלת חיות בית כמו כלבים, חתולים ואחרים בתזונה שמורכבת בעיקר מבשר נא, עצמות אכילות ואיברים פנימיים. מרכיבי התפריט מגוונים. חלק מבעלי חיות המחמד מעדיפים להכין אוכל ביתי, אבל גם אפשרי להשתמש במזון מסחרי נא. ארגוני רופאים ווטרינריים בארצות הברית, אנגליה וקנדה הזהירו מפני סכנה לבריאות החיות ובריאות הציבור מהאכלה בבשר נא וטוענים שאין הוכחה מדעית ליתרונות האכלה טבעית.
פרקטיקה כזאת מעוררת חשש בשל סכנת הרעלת מזון, זואונוסיס וחוסר איזון תזונתי. אנשים שמאכילים את הכלבים שלהם במזון נא עושים כך ממגוון סיבות: תרבות, אמונה בתחום הבריאות, תזונה ומה שנתפס כטבעי ביותר עבור חיית המחמד שלהם. בעלים חושבים שהאכלה הטבעית מאפשרת לחיות להתחבר למוצא הפראי הקרניבורי שלהם. המגמה של אוכל נא לחיות מחמד התחילה במקביל לשינויי מוצרים לטבעיים ואורגניים יותר בהרגלי האכילה של בני אדם.
הערות שוליים

↑  Leo Hickman, Britain's problem with pets, The Guardian, ‏13 בנובמבר 2009
1 2  Global Pet Food Market Size, Share| Industry Trends 2021 to 2026 With COVID Impact – Mordor Intelligence, www.mordorintelligence.com (באנגלית)
↑  Pet Industry Market Size, Trends & Ownership Statistics, American Pet Products Association
↑  Top Pet Food Companies Current Data, www.petfoodindustry.com
↑  Online pet food sales poised for significant growth?, www.petfoodindustry.com (באנגלית)
↑  Global pet food sales hit $91 billion in 2018, www.petfoodindustry.com (באנגלית)
↑  Zion Market Research, U.S. Pet Food Market will reach USD 30.01 billion in 2022: Zion Market Research, GlobeNewswire News Room, ‏6 בינואר 2017 (באנגלית)
↑  Reuters (2019-01-12). "Can insect pet food cut dogs' carbon pawprint?". The Hindu (בIndian English). ISSN 0971-751X. נבדק ב-2021-07-06.
↑  Riehl, Rüdiger, Baensch, HA (1996), Germany
↑  The Dangers of Uneaten Fish Food, www.aqueon.com (באנגלית)
↑  © Sam Wilson, Feeding Birds, FeederWatch (באנגלית)
↑  G. D. Aguirre, Retinal degeneration associated with the feeding of dog foods to cats, Journal of the American Veterinary Medical Association 172, 1978-04-01, עמ' 791–796
↑  Burger IH, Barnett KC, The taurine requirement of the adult cat, Journal of Small Animal Practice
↑  Anderson RS, Blaza SE, Burger IH, Edney ATB, Content of commercial dog foods, Veterinary Record
↑  The beef over pet food, Salon, ‏19 בינואר 2006 (באנגלית)
↑  High-Pressure Processing and Raw Pet Food Diets: What You Need to Know, www.petmd.com (באנגלית)
1 2  Kathryn E. Michel, Unconventional diets for dogs and cats, The Veterinary Clinics of North America. Small Animal Practice 36, 2006-11, עמ' 1269–1281, vi–vii doi: 10.1016/j.cvsm.2006.08.003
↑  Daniel P. Schlesinger, Daniel J. Joffe, Raw food diets in companion animals: A critical review, The Canadian Veterinary Journal 52, 2011-1, עמ' 50–54
| --- | --- |
בקרת זהויות :  NDL: 01101228 
גנובתניים על מתקן עם מזון לציפורים
מחלוקת המאסטרס של טיילור סוויפט

המחלוקת המתמשכת סביב הבעלות על המאסטרינג על ששת אלבומי האולפן הראשונים של הזמרת-יוצרת האמריקאית טיילור סוויפט תועדה בהרחבה על ידי מרבית מגופי התקשורת הגדולים ברחבי העולם.
ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה בכמה צורות: תחילה, טענה שהיא ניסתה לקנות את המאסטרס במשך שנים, אך לא יכלה משום שביג משין הציבה בפניה תנאים לא הוגנים. אף על פי שניסתה למצוא את עמק השווה, היא גינתה את בראון ותיארה אותו כ"בריון ומניפולטיבי". בתגובה, מנכ"ל ביג משין לשעבר סקוט בורצ'טה, הצהיר כי לסוויפט הייתה הזדמנות לקנות את המאסטרס, אך "בחרה לעזוב", תוך שערער על טענותיה העובדתיות.
סוויפט וביג משין חוו סדרה של סכסוכים: היא טענה כי נאסר עליה לבצע את שיריה במהלך טקס פרסי המוזיקה האמריקאית 2019 ובמהלך צילומי הסרט התיעודי Miss Americana‏ (2020). כמו כן, יצא אלבום ההופעה, Live from Clear Channel Stripped 2008, בניגוד לרצונה, תוך שקראה להחרים אותו ובעקבות כך ספג כישלון מסחרי. סוויפט הצהירה שהיא תקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. החל מפברואר 2021, הודיעה על יציאתה של Fearless (Taylor's Version), הקלטה חוזרת של אלבומה Fearless משנת 2008, כמו גם ההקלטה החוזרת הראשונה שיצאה במסגרת הקלטת ששת אלבומיה הראשונים.